Държавен вестник, бр. 86, 2007 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  86
екта, се приспадат от разходите за проекта, ко-
ито са декларирани към Европейската комисия,
и следва да се възстановят от бенефициента.
Допълнителна разпоредба
§ 1. По смисъла на постановлението:
1. “Възстановим данък добавена стойност” е
сумата на платения данък върху добавената
стойност, която регистрираното по реда на За-
кона за данък върху добавената стойност лице
има право да приспадне от задълженията си по
същия закон, включително когато е имало това
право, но не го е упражнило по реда на закона.
2. “Проект, генериращ приходи” е проект по
смисъла на чл. 55, параграф 1 от Регламент (ЕО)
№ 1083/2006 на Съвета от 11 юли 2006 г., съдър-
жащ основните разпоредби относно Европейс-
кия фонд за регионално развитие, Европейския
социален фонд и Кохезионния фонд.
3. “Публичен орган” е бюджетно предприятие
съгласно § 1, т. 1 от Закона за счетоводството.
4. “Начална дата на допустимост на разхо-
дите” е датата, определена в договор за безвъз-
мездна финансова помощ или в заповед по сми-
съла на чл. 3 от Постановление № 121 на Ми-
нистерския съвет от 2007 г. за определяне на
реда за предоставяне на безвъзмездна финансо-
ва помощ по оперативните програми, съфинан-
сирани от Структурните фондове и Кохезион-
ния фонд на Европейския съюз, и по Програма
ФАР на Европейския съюз като дата, след ко-
ято разходи по съответния проект/дейност са
допустими за финансиране от Оперативната
програма.
Заключителни разпоредби
§ 2. Постановлението се приема на основа-
ние Договора за присъединяване на Република
България към Европейския съюз, чл. 56, параг-
раф 4 от Регламент (EO) № 1083/2006 на Съвета
от 11 юли 2006 г. и § 4 от преходните и заклю-
чителните разпоредби на Постановление № 62
на Министерския съвет от 2007 г. за приемане
на национални правила за допустимост на раз-
ходите по оперативните програми, съфинанси-
рани от Структурните фондове и Кохезионния
фонд на Европейския съюз, за финансовата
рамка 2007—2013 г.
§ 3. Министърът на околната среда и водите
до 15 януари 2008 г. утвърждава указания от-
носно третирането на приходите по проектите,
съфинансирани по Оперативна програма “Окол-
на среда”.
§ 4. Изпълнението на постановлението се
възлага на министъра на околната среда и во-
дите.
§ 5. Постановлението влиза в сила от 1 яну-
ари 2007 г.
Министър-председател:
Сергей Станишев
Главен секретар на Министерския съвет:
Севдалин Мавров
55534
ПОСТАНОВЛЕНИЕ  № 250
ОТ 17 ОКТОМВРИ 2007 Г.
за изменение и допълнение на Наредбата за
означаването и търговското представяне на
вината, спиртните напитки и продуктите от
грозде и вино, приета с Постановление № 55 на
Министерския съвет от 2000 г. (обн., ДВ, бр. 31
от 2000 г.; изм. и доп., бр. 53, 59 и 82 от 2001 г.,
бр. 8 от 2002 г., бр. 19 от 2003 г., бр. 10 и 81 от
2004 г., бр. 78 от 2005 г. и бр. 65 от 2006 г.)
МИНИСТЕРСКИЯТ СЪВЕТ
П О С Т А Н О В И :
§ 1. Член 34  се изменя така:
“Чл. 34. (1) Вината от внос не могат да носят
географски имена, които са включени в актове-
те на министъра на земеделието и продоволст-
вието за утвърждаване на регионални вина.
(2) Географските указания за означаване на
регионални вина са “Дунавска равнина” и “Тра-
кийска низина”.
(3) Географските указания по ал. 2 включ-
ват границите на землищата на населените
места съгласно актовете на министъра на земе-
делието и продоволствието за утвърждаване на
регионални вина.”
§ 2. Приложение № 3 към чл. 34 се отменя.
§ 3. В чл. 51 се правят следните изменения:
1. Алинеи 1 и 2 се изменят така:
“(1) Търговските наименования на спиртни-
те напитки са: “poм” (rum); “уиски” (whisky,
whiskey); “спиртна напитка от зърнени култу-
ри”; “зърнено бренди” (eau-de-vie de cereals, grain
brandy или Getreidebrand); “винена ракия”;
“гроздова ракия” (еаu-dе-viе de vin, wine spirit
или Branntwein); “бренди” (Brandy или
Weinbrand); “ракия от гроздови джибри” (eau-
de-vie de marc, grape marc spirit или Tresterbrannt);
“ракия от плодови джибри” (eau-de-vie de marc
de fruit, fruit marc spirit или Brand aus Obsttrester);
“спиртна напитка от сухо грозде” (Raisin,
Brandy); “плодова ракия” (eau-de-vie de fruit, fruit
spirit или Obstbrand); “спиртна напитка от синя
тинтява”; “хвойнова спиртна напитка”; “джин”
(gin); “дестилиран джин”; “London gin”; “спир-
тна напитка с кимион”; “анасонова спиртна
напитка”; “пастис” (pastis); “анис” (anis); “мас-
тика”; “спиртна напитка с горчив вкус или би-
тер” (bitter); “водка”; “ликьор”; “крем” (creme);
“крем от касис” (creme de cassis); “ментовка,
мента”; “ликьор на яйчна основа” (advocaat,
avocet, Advokat); “яйчен ликьор”; “вакева гло-
ги”; “текила”; “арак”; “саке”.
(2) Търговските наименования на спиртни-
те напитки по ал. 1 се използват при тяхното
означаване, при условие че напитките отгова-
рят на изискванията на Наредбата за определе-
нията на видовете спиртни напитки, видовете
суровини и технологични операции, правилата
за производство на спиртните напитки, разре-
шените добавки и условията за използването
им, приета с Постановление № 208 на Минис-
терския съвет от 2006 г. (ДВ, бр. 68 от 2006 г.).”